Pasirašyta el.parašais

PASLAUGŲ VIEŠOJO PIRKIMO – PARDAVIMO SUTARTIS

2024 m. sausio 3 d. Nr.77-VP-111

Vilnius

**SPECIALIOSIOS SĄLYGOS**

**Valstybės įmonė Valstybinių miškų urėdija**, įmonės kodas 132340880, atstovaujama generalinio direktoriaus Valdo Kaubrės, veikiančio pagal įmonės įstatus (toliau – **Užsakovas**),

ir

**UAB „Lexita“** juridinio asmens kodas 302342831, atstovaujama direktoriaus Daliaus Ulevičiaus, veikiančio(-ios) pagal įmonės įstatus (toliau – **Paslaugų teikėjas**),

toliau kartu vadinami **„Šalimis“**, o kiekviena atskirai – **„Šalimi“**, sudarė šią Paslaugų viešojo pirkimo – pardavimo sutartį, toliau vadinamą **„Sutartimi“**, ir susitarė dėl toliau išvardintų sąlygų:

1. **SUTARTIES DALYKAS**

1.1. Sutarties dalykas *Lietuvos miškų išteklių integruotos informacinės sistemos (toliau-* ***LMIIIS****) vystymo programavimo paslaugų* (toliau – **Paslaugos**) pirkimas – pardavimas.

1.2. Paslaugų teikimo vietos, techniniai reikalavimai, apimtis nurodyti Sutarties Specialiųjų sąlygų 1 priede *„**Lietuvos miškų išteklių integruotos informacinės sistemos vystymo programavimo paslaugų pirkimo techninė specifikacija“* (toliau – **1 priedas**).

1.3. Paslaugas priimti Užsakovo įgalioto atsakingo asmens kontaktiniai duomenys: Apie įgalioto asmens pasikeitimą Užsakovas informuoja Paslaugų teikėją šios Sutarties Specialiųjų sąlygų 1.4 punkte ar Šalių rekvizituose nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.4. Už Sutarties vykdymą Paslaugų teikėjas skiria atsakingą asmenį: Apie atsakingo(-ų) asmens(-ų) pasikeitimą Paslaugų teikėjas informuoja Užsakovą šios Sutarties Specialiųjų sąlygų 1.3 punkte ar Šalių rekvizituose nurodytu Užsakovo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.5. Paslaugų teikėjas Tiekėjas skiria šį mobilių įrenginių taikomųjų programų kūrimo specialistą –**.** Paskirtas specialisto kvalifikacija atitinka Programavimo paslaugų pirkimo (Nr. PU-1816), siekiant sukurti dinaminę pirkimo sistemą, sąlygų 2 priedo reikalavimus (pirkimo CVPIS Nr. 685064).

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuotas įkainis. Užsakovas perka Paslaugas pagal poreikį Sutarties Specialiųjų sąlygų 2.2 punkte nurodytais įkainiais, neviršijant Sutarties Specialiųjų sąlygų 2.2 punkte nurodytos Sutarties maksimalios kainos. Užsakovas neįsipareigoja išpirkti Paslaugų preliminaraus kiekio ar bet kokios jo dalies (jeigu Sutartyje yra nurodyti Paslaugų preliminarūs kiekiai), nepaisant to, Paslaugų preliminarūs kiekiai nėra laikomi maksimaliais kiekiais. Užsakovas taip pat neįsipareigoja išpirkti Paslaugų Sutarties Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai.

Sutarties galiojimo metu atsiradus Užsakovo poreikiui įsigyti Sutartyje nenumatytas, tačiau su Pirkimo objektu / Sutarties dalyku susijusias paslaugas (kitokių charakteristikų / parametrų ar identiško / panašaus naudojimo) (toliau – Nenumatytos paslaugos), Užsakovas turi teisę įsigyti ne daugiau nei 10 (dešimt) procentų Nenumatytų paslaugų, šį procentą skaičiuojant nuo Sutarties Specialiųjų sąlygų 2.2 punkte nurodytos kainos be pridėtinės vertės mokesčio (toliau – PVM) kainai (jos nedidinant).

Nenumatytos paslaugos bus perkamos tokiais įkainiais, kurie galios Užsakovo užsakymo pateikimo dieną Paslaugų teikėjo oficialiame kainoraštyje, jei tokio nėra, tokiu atveju Paslaugų teikėjo kataloge ar interneto svetainėje nurodytomis galiojančiomis Nenumatytų paslaugų kainomis. Jei Nenumatytų paslaugų kainos viešai neskelbiamos, Užsakovas kreipsis į Paslaugų teikėją su prašymu pateikti Nenumatytų paslaugų kainas (komercinį pasiūlymą), pažymėdamas, kad įsigytinų Nenumatytų paslaugų kainos turi būti konkurencingos ir negali būti didesnės nei rinkos kainos. Gavęs Paslaugų teikėjo pateiktas Nenumatytų paslaugų kainas (komercinį pasiūlymą), Užsakovas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Paslaugų teikėjo pateiktos Nenumatytų paslaugų kainos atitinka rinką. Nustačius, kad Paslaugų teikėjo pasiūlytos Nenumatytų paslaugų kainos yra didesnės nei rinkos, Užsakovas prašo Paslaugų teikėjo jas sumažinti. Tik objektyviai įvertinus ir turint pagrindžiančius / įrodančius dokumentus, kad Paslaugų teikėjo pateiktos Nenumatytų paslaugų kainos atitinka rinkos kainas, jos gali būti įsigyjamos vadovaujantis šia Sutartimi.

2.2. **Sutarties maksimali kaina yra 24 000,00 Eur (dvidešimt keturi tūkstančiai eurų, 00 ct), neįskaitant PVM.**

Sutarčiai taikomas 21 proc. dydžio PVM.

Sutarties maksimali kaina, įskaitant PVM – **29040,00 Eur (dvidešimt devyni tūkstančiai keturiasdešimt eurų,00 ct) su PVM.**

**Paslaugų įkainiai:**

1 lentelė

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Mato vnt.** | **1 (vieno) mato vieneto įkainis EUR be PVM** |
| 1. | LMIIIS vystymo programavimo paslaugos | Val. | 65,00 |
| 2. | LMIIIS priežiūros paslaugos | Val. | 25,00 |

2.3. Užsakovas sumoka Paslaugų teikėjui už tinkamai įvykdytas Užsakovo LMIIIS vystymo programavimo paslaugas, numatytas Sutarties Specialiųjų sąlygų 1 priedo 10.1 papunktyje, per 30 (trisdešimt) kalendorinių dienų Sutarties Bendrųjų sąlygų 5 skyriuje nustatyta tvarka.

2.4. Užsakovas moka Paslaugų teikėjui už tinkamai per kalendorinį mėnesį įvykdytus Užsakovo LMIIIS priežiūros paslaugų užsakymus per 30 (trisdešimt) kalendorinių dienų Sutarties Bendrųjų sąlygų 5 skyriuje nustatyta tvarka, pagal Paslaugų teikėjo pateiktą faktiškai suteiktų paslaugų valandų ataskaitą.

2.5. Fiksuoto įkainio perskaičiavimas galimas kas 12 (dvylika) mėnesių po Sutarties įsigaliojimo, gavus rašytinį Paslaugų teikėjo ar Užsakovo prašymą. Įkainių perskaičiavimas atliekamas toliau nurodyta tvarka:

- jeigu pagal Valstybės duomenų agentūros duomenis Lietuvos Respublikos metinė infliacija pasiekia 10 (dešimt) ar daugiau procentų arba metinė defliacija pasiekia -10 (minus dešimt) ar daugiau procentų (naudojamas duomenų šaltinis – http://www.stat.gov.lt).

- Įkainiai perskaičiuojami pagal žemiau pateiktą formulę:

Cpn = Sn x (1 + I / 100)

Cpn – perskaičiuotas Paslaugoms taikomas įkainis.

Sn – Sutartyje numatytas Paslaugoms taikomas įkainis.

I – infliacijos arba defliacijos (defliacijos atveju procentas įrašomas su minuso ženklu) dydis procentais.

Perskaičiuoti įkainiai įsigalioja nuo Šalių rašytinio susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.

Už Paslaugas, užsakytas iki Šalių rašytinio susitarimo dėl Sutarties pakeitimo dėl įkainių perskaičiavimo pasirašymo dienos, Užsakovas apmoka, taikant iki tol galiojusius įkainius, o už Paslaugas, užsakytas po minėto Šalių rašytinio susitarimo dėl Sutarties pakeitimo pasirašymo dienos, Paslaugų teikėjui bus apmokama taikant naujai apskaičiuotus įkainius.

1. **PASLAUGŲ SUTEIKIMAS**

3.1. LMIIIS vystymo programavimo paslaugos turi būti suteiktos Sutarties Specialiųjų sąlygų 1 priedo 10.1 punkte nurodyta tvarka ir terminais.

3.2. LMIIIS priežiūros paslaugos turi būti teikiamos nuo Sutarties 3.1 papunktyje nurodyto termino įvykdymo dienos iki Sutarties galiojimo dienos.

3.3. Jeigu Paslaugų teikėjui ar Užsakovui yra žinoma, kad Paslaugos gali būti nesuteiktos Sutarties Specialiųjų sąlygų 1 priedo 10.1.4 punkte nustatytu terminu, jie turi teisę į Paslaugų suteikimo termino pratęsimą, tik tuomet, jei konkrečių aplinkybių, dėl kurių Paslaugų suteikimas Sutartyje nustatyta tvarka bei terminais nėra įmanomas, Paslaugų teikėjas ar Užsakovas objektyviai negalėjo iš anksto numatyti. Kiekvienu tokiu atveju, Šalis raštu nedelsdamos, bet ne vėliau kaip per 1 (vieną) darbo dieną nuo tokių aplinkybių atsiradimo momento, apie tai praneša kitai Šaliai, pateikdama minėtų aplinkybių egzistavimo įrodymus. Šalims susitarus pratęsti Paslaugų suteikimo terminą, Paslaugų suteikimo termino pratęsimas galimas tik minėtų pagrįstų aplinkybių egzistavimo laikotarpiui.

3.4. Šalys susitaria, kad Paslaugų suteikimo terminas, Paslaugų garantinis laikotarpis (Sutarties Specialiųjų sąlygų 4.2 p.) yra esminės Sutarties sąlygos.

3.5. Suteikęs Paslaugas Užsakovui, Paslaugų teikėjas pateikia Užsakovui Sutarties Specialiųjų sąlygų 1 priede nurodytus dokumentus.

1. **PASLAUGŲ KOKYBĖ IR GARANTIJA**

4.1. Paslaugos turi būti suteiktos tinkamai, kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra suteiktos nekokybiškai, neatitinka Sutarties reikalavimų, Paslaugų teikėjas privalo ištaisyti Paslaugų trūkumus per Šalių suderintą terminą nuo Užsakovo pranešimo apie nekokybiškai suteiktas Paslaugas išsiuntimo Paslaugų teikėjui momento.

4.2. Garantinis laikotarpis – nurodytas Sutarties Specialiųjų sąlygų 1 priedo 10.2 papunktyje.

4.3. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

1. **ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas/jų etapą ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,02 (dviejų šimtųjų) procento dydžio delspinigius už kiekvieną uždelstą kalendorinę dieną nuo laiku nesuteiktų / neištaisytų Paslaugų/jų etapo kainos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuoSutarties maksimalios kainos, įskaitant PVM, jei jis Sutarčiai taikomas.

5.2. Jei Užsakovas uždelsia atsiskaityti už tinkamai Paslaugų teikėjo suteiktas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,02 (dviejų šimtųjų) procento dydžio delspinigius nuo laiku neapmokėtos sumos, įskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties maksimalios kainos, įskaitant PVM, jei jis Sutarčiai taikomas.

5.3. Užsakovas supažindina Sutartį vykdysiančius Paslaugų teikėjo (ir subtiekejo, jeigu jis pasitelkiamas) darbuotojus su Antikorupcinės politikos, Interesų konfliktų vengimo politikos ir Dovanų politikos nuostatomis (<https://vmu.lt/korupcijos-prevencija/>) prieš pradedant vykdyti Sutartį.

5.4. Jeigu Sutarties vykdymo metu Paslaugų teikėjui (subtiekėjui, jeigu jis pasitelkiamas) tampa žinoma prieš Užsakovą nukreiptos korupcinio pobūdžio veikos duomenys, jis nedelsiant apie tai informuoja Užsakovą ir/arba imasi kitų teisėtų ir pakankamų priemonių neteisėtai veikai nutraukti.

1. **SUTARTIES GALIOJIMO TERMINAS**

6.1. Sutartis laikoma sudaryta ir įsigalioja ją pasirašius įgaliotiems Šalių atstovams, nustatyta tvarka užregistravus. **Sutartis galioja ne ilgiau nei 24 (dvidešimt keturis) mėnesius**nuo Sutarties įsigaliojimo dienos arba iki Sutarties nutraukimo. Į Sutarties galiojimo laikotarpį neįskaičiuotas atsiskaitymo už Paslaugas laikotarpis, kuris numatytas Sutarties Specialiųjų sąlygų 2.4 punkte.

Sutarties galiojimo metu Sutarties maksimali kaina, nurodyta Sutarties Specialiųjų sąlygų 2.2  punkte, negali būti viršyta.

1. **Rėmimasis kitų ūkio subjektų pajėgumais**

7.1. Iki Sutarties vykdymo pradžios Paslaugų teikėjas įsipareigoja Užsakovui pranešti tuo metu žinomo Subteikėjo pavadinimą, kontaktinius duomenis ir jo atstovus. Paslaugų teikėjas privalo Sutarties Bendrosiose sąlygose nustatyta tvarka ir terminais informuoti Užsakovą apie minėtos informacijos pasikeitimus visu Sutarties vykdymo metu.

7.2. Subteikėjui (-ams) pageidaujant, Užsakovas su juo (jais) atsiskaitys tiesiogiai. Apie šią galimybę Užsakovas Subteikėją informuos atskiru pranešimu per 3 (tris) darbo dienas nuo Sutarties pasirašymo dienos arba informacijos iš Paslaugų teikėjo apie pasitelkiamą Subteikėją gavimo dienos. Norėdamas pasinaudoti tiesioginio atsiskaitymo galimybe, Subteikėjas turi apie tai raštu ne vėliau kaip per 2 (dvi) darbo dienas nuo šiame Sutarties punkte nurodyto Užsakovo pranešimo gavimo dienos informuoti Užsakovą. Tokiu atveju tarp Užsakovo, Paslaugų teikėjo ir Subteikėjo bus sudaroma trišalė sutartis, kurioje aprašoma tiesioginio atsiskaitymo tvarka, įskaitant numatoma Paslaugų teikėjo teisė prieštarauti nepagrįstiems mokėjimams. Trišalės sutarties dėl tiesioginio atsiskaitymo su Subteikėju pasirašymas nekeičia Paslaugų teikėjo atsakomybės dėl Sutarties įvykdymo.

1. **KITOS NUOSTATOS**

8.1. Sutarties Bendrosios sąlygos yra sudėtinė, neatsiejama šios Sutarties dalis. Paslaugų teikėjas besąlygiškai patvirtina, kad, prieš sudarant šią Sutartį, jis turėjo galimybę susipažinti ir susipažino su Sutarties Bendrosiomis sąlygomis, todėl jam yra žinomas Sutarties Bendrųjų sąlygų turinys ir Paslaugų teikėjas jas vykdys.

8.2. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

8.3. Paslaugų teikėjas yra registruotas PVM mokėtoju Lietuvos Respublikoje.

8.4. Šiai Sutarčiai netaikomas jos Bendrųjų sąlygų 11 skyrius.

8.5.Sutartis (sudaryta ir įsigaliojusi) privalomai nutraukiama, kai Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų. Tokiu atveju Užsakovas (pirmos kategorijos nacionaliniam saugumui užtikrinti svarbi įmonė) nedelsiant raštu praneša Paslaugų teikėjui apie Sutarties nutraukimą. Taikomos Sutarties Specialiųjų sąlygų 8.2 p. ir Lietuvos Respublikos nacionaliniam saugumui užtikrinti svarbių objektų apsaugos įstatyme numatytos pasekmės.

8.6. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis yra Šalių perskaityta ir suprasta. Sutarties autentiškumo ir (ar) vientisumo patvirtinimo būdai: abi Šalys Sutartį pasirašo rašytiniu parašu popieriuje arba kvalifikuotu elektroniniu parašu (kaip jis suprantamas pagal 2014 m. liepos 23 d. Europos Parlamento ir Tarybos reglamentą Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB). Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje. Šalis (jei ji juridinis asmuo) Sutartį patvirtina antspaudu, kai pareiga turėti antspaudą nustatyta Šalies (juridinio asmens) steigimo dokumentuose arba įstatymuose. Jeigu Sutarties Šalys – juridiniai asmenys Sutartį pasirašo kvalifikuotu elektroniniu parašu, juridinio asmens atstovo kvalifikuoto elektroninio parašo teisinė galia yra lygiavertė juridinio asmens atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

**PRIDEDAMA:**

1 priedas – Lietuvos miškų išteklių integruotos informacinės sistemos vystymo programavimo paslaugų pirkimo techninė specifikacija*.*

2 priedas – Sutarties Bendrosios sąlygos su priedu.

Paslaugų teikėjo (kaip tiekėjo) pasiūlymas Pirkimui prie Sutarties atskirai nepridedamas, originalas saugomas CVP IS.

1. **ŠALIŲ ADRESAI IR REKVIZITAI**

|  |  |
| --- | --- |
| **Užsakovas**  **Valstybės įmonė Valstybinių miškų urėdija** | **Paslaugų teikėjas**  **UAB Lexita** |
| |  | | --- | | Įmonės kodas 132340880  PVM mokėtojo kodas LT323408811  Registracijos adresas:  Pramonės pr. 11A-9, 51327 Kaunas  Buveinės adresas:  Savanorių pr. 176, 03154 Vilnius  a/s LT38 7300 0101 5381 2980  Tel. +370 5 273 4021  El. p. info@vmu.lt | | Įmonės kodas 302342831  PVM mokėtojo kodas *LT100005253519*  Buveinės adresas:  Lukiškių g. 9, LT-01108 Vilnius  Bankas AB Swedbank  a/s LT 55 7300 0101 2921 5773  Tel. +370 657 58414  El. p. [info@lexita.lt](mailto:info@lexita.lt) |
| Generalinis direktorius  Valdas Kaubrė  El. parašas | Direktorius  Dalius Ulevičius  El. parašas |